Շուկայի կառուցվածք

Շուկայի կառուցվածքը,  ապրանքների և ծառայությունների շուկայում մրցակցության բնույթի և աստիճանի նկարագրում։ Փոխանակության ոլորտ, սոցիալ-տնտեսական հարաբերությունների ամբողջություն, որոնց միջոցով իրականացվում է ապրանքների իրացումն ու դրսևորվում դրանցում մարմնավորված աշխատանքի հասարակական բնույթը։ Շուկան տնտեսական ազատության վրա հիմնված համակարգ է, որը դրսևորվում է ազատ ձեռներեցությամբ, գնագոյացմամբ, մրցակցությամբ, տեղեկատվությամբ և այլնով։


== Պատմություն ==
Շուկայի կառուցվածքը պատմականորեն առաջացել է տնտեսական քննարկումների երկու առանձին տեսակներից, որոնք առաջարկվել են Ադամ Սմիթի և Կարլ Մարքսի կողմից։ Ադամ Սմիթը իր տնտեսագիտական աշխատանքում շեշտել է laissez-faire-ի  սկզբունքների կարևորությունը՝ ուրվագծելով շուկայի գործունեությունը,  քաղաքական գերիշխող հսկողության մեխանիզմի բացակայության պայմաններում, մինչդեռ Կարլ Մարքսը քննարկում էր շուկայի գործունեությունը տնտեսության հսկողության պայմաններում, որը երբեմն գրականության մեջ համարվում էր հրամանի տնտեսություն։ Շուկայի կառուցվածքի այս երկու տեսակներն էլ ունեն պատմական վկայություններ քսան և քսանմեկերորդ դարերում։


== Տեսակներ ==
Ադամ Սմիթի ներկայացրած շուկայի կառուցվածքի քննարկումը ազատ տնտեսության մեջ հաճախ որակվում կամ քննարկվում է շուկայի կազմակերպման ձևերով, որը գնորդին և վաճառղին ծառայում է շուկայում՝ հատուկ եղանակով։ Շուկան իրենից ներկայացնում է բարդ տնտեսական համակարգ, հետևաբար նրա կառուցվածքը լավ պատկերացնելու համար անհրաժեշտ է կատարել շուկայի դասակարգում, այսինքն՝ շուկայի տարբեր տարատեսակները հարկ է ներկայացնել որոշակի խմբերով։ Քանի որ շուկան բարդ կառույց է, ուստի դասակարգելիս հիմք են ընդունվում տարբեր հատկանիշներ կամ չափանիշներ.

Մենաշնորհային մրցակցություն, այս դեպքում շուկայում գործում է մեկ վաճառող. դա կարող է լինել ինչպես պետական մենաշնորհ, այնպես էլ մանսավոր մենաշնորհ՝ կարգավորվող կամ չկարգավորվող։ Մենաշնորհը, գերիշխելով տնտեսության որոշակի ճյուղերում և կենտրոնացնելով արտադրվող ապրանքների զգալի մասը, շուկայում սահմանում է բարձր գին, որը զգալիորեն գերազանցում է արտադրության համար աշխատանքային և նյութական նորմալ ծախսումները։ Մենաշնորհը ձգտում է սահմանափակել ապրանքների թողարկումը և առաջարկում ապրանքների պակասորդ, այնքան որ պահանջարկը գերազանցի առաջարկին։ Այս դեպքում մենաշնորհի եկամուտը կազմում է ապրանքի արժեքի և արհեստականորեն բարձրացված գնի միջև տարբերությունը։ Այսպես, մենաշնորհի եկամտին է միանում գնորդների նորմալ եկամտի մի մասը։
Օլիգոպոլիա, մրցակցության համակարգ, ոչ կատարյալ մրցակցության շուկաների տիպերից մեկը, որի դեպքում շուկայում առաջատար են մի քանի ձեռնարկություններ, որոնք իրենց մոտ են կենտրոնացնում այս կամ այն արտադրանքի հիմնական զանգվածի արտադրությունը և վաճառքը։
Դուոպոլիա, օլիգոպոլիայի հատուկ դեպք երկու ֆիրմաների հետ։
Մոնոպսոնիա, իրավիճակ շուկայում, որտեղ կա միայն մեկ գնորդ և բազմաթիվ վաճառողներ։ Այս տիպի շուկաներում գների վրա ազդեցություն են ունենում գնորդները։
Օլիգոպսոնիա, տնտեսագիտությունում շուկայական մի իրավիճակ, որին բնորոշ է սահմանափակ թվով գնորդները և մեծ թվով վաճառողները
Կատարյալ մրցակցություն, շուկայի տեսական կառուցվածք, որն առանձնացնում է մուտքի ցածր խոչընդոտներ, նույնական արտադրանքներ `առանց որևէ տարբերակման, արտադրողների և սպառողների անսահմանափակ քանակի և կատարյալ (գծային) պահանջարկի կորի։


== Հիմնական տարրեր ==
Շուկան հանդիսանում է տնտեսագիտության այն հասկացություններից մեկը, որը ամենամասսայական և առօրեական բնույթ է կրում։ Շուկան որպես տնտեսական հասկացություն կիրառվում է նեղ և լայն իմաստներով։ Նեղ իմաստով շուկան պարզապես համարվում է մի վայր, որտեղ իրականացվում են արտադրանքներ գնելու և վաճառելու գործառությունները։ Սակայն սա շուկայի պարզունակ կենցաղային բնորոշումն է հանդիսանում։ Շուկան որպես տնտեսական կատեգորիա ավելի խորը բովանդակություն ունի։ Լայն իմաստով շուկան իրենից ներկայացնում է տնտեսական հարաբերությունների համակարգ, որն առաջանում է ապրանքների արտադրության և դրանց փոխանակության կամ իրացման պրոցեսների հետ կապված։
Շուկան որպես տնտեսական կատեգորիա տնտեսական հարաբերություններ է արտահայտում ապրանք արտադրողների միջև, արտադրողների և սպառողների միջև, վաճառողների և գնորդների միջև, ինչպես նաև վաճառողների միջև և գնորդների միջև։ Ինչպես տեսնում ենք շուկան համապատասխան տնտեսական հարաբերությունների ամբողջություն է ներկայացնում և արտահայտում է երկրի տնտեսության բոլոր բնագավառներում տեղի ունեցող պրոցեսները։ Շուկայական տնտեսական հարաբերությունները վերաբերում են ոչ միայն ապրանքների արտադրության պրոցեսին, այլև հոգևոր բարիքների և ծառայությունների արտադրությանը կամ իրացմանը։ Շուկայական հարաբերությունները ներթափանցել են հասարակության կյանքի գրեթե բոլոր բնագավառները։
Շուկայական մեխանիզմը գործում է որոշակի օբյեկտիվ օրինաչափությունների հիման վրա, որոնք դրսևորվում են որոշակի տարրերի փոխազդեցությամբ։ Շուկան ունի իրեն բնորոշ հիմնական տարրերը, որոնք շուկայական հարաբերությունները դարձնում են ավելի ընդգրկուն և խորը, քան պարզ փոխանակության հարաբերություններն են։ Շուկայի հիմնական տարրերն են՝ պահանջարկը, առաջարկը, մրցակցությունը, գինը և գովազդը։ Շուկայական հարաբերությունները գործողության մեջ են մտնում և դառնում իրական հարաբերություններ՝ նշված տարրերի միջոցով։ Որպես միասնական շուկայական համակարգի տարբեր կողմերի արտահայտություններ՝ նշված տարրերը գտնվում են փոխադարձ կապերի ու պայմանավորվածությունների մեջ։

Շուկայական կառուցվածքի ճիշտ հաջորդականությունը առավելագույնից պակաս մրցակցային է կատարյալ մրցակցությունը, անկատար մրցակցությունը, օլիգոպոլիան և մաքուր մենաշնորհը։
Հիմնական չափանիշները, որոնց միջոցով կարելի է տարբերակել շուկայական տարբեր կառուցվածքները, հետևյալն են ՝ շուկայում արտադրողների և սպառողների քանակն ու չափը, վաճառվող ապրանքների և ծառայությունների տեսակը և աստիճանը, որով կարող են ազատ տեղեկատվության հոսք լինել։


== Տես նաև ==
Շուկա
Տնտեսություն


== Ծանոթագրություններ ==